Bispedømmet Rockford i Illinois i USA
**John Joseph Boylan** (født 7. oktober 1889 i New York City i USA, død 19. juli 1953 i Narragansett i Rhode Island) var en amerikansk katolsk geistlig og biskop av Rockford i Illinois.

Liv og virke
------------

### Bakgrunn

John Boylan ble født i New York City til Edward Lawrence og Bridget Anne (*née* Morrissey) Boylan. Mens han var et lite barn, flyttet familien til Providence i Rhode Island.

### Prest

John Joseph Boylan studerte ved *St. Bernard Seminary* i Rochester. Hjelpebiskop Thomas Francis Doran ordinerte ham til prest for bispedømmet Des Moines (Iowa) i Providence (Rhode Island) den 28. juli 1915.

Etter en kort periode som kapellan dro han til Catholic University of America i Washington, D.C. for videre studier, og Det pavelige Athenaeum Sant'Anselmo i Roma, hvor han tok doktorgraden i teologi. Fra september 1918 underviste han ved *Des Moines College*. I løpet av denne tiden fullførte han videre studier ved Iowa State University og Harvard University og fikk sin Ph.D. Fra 1923 var han i tyve år president for Dowling College.

I 1934 utnevnte biskop Gerald Thomas Bergan ham til generalvikar for bispedømmet Des Moines i tillegg til stillingen som universitetspresident.

### Biskop av Rockford

Den 21. november 1942 utnevnte pave Pius XII ham til biskop av Rockford. Biskop Gerald Thomas Bergan bispeviet ham den 17. februar året etter. Medkonsekratorer var Henry Patrick Rohlman, biskop av Davenport, og Edmond Heelan, biskop av Sioux City. Innsettelsen i Rockford Cathedral fant sted en uke senere.

Boylans funksjonstid var preget av en økning i antallet katolikker og den resulterende nødvendige utvidelse av pastoral omsorg, skolesystemet og veldedige institusjoner. På grunn av Andre verdenskrig og den økonomiske nedgangen i de første etterkrigsårene måtte han takle økonomiske vanskeligheter. 

Etter å ha overstått en større operasjon sent i 1952 og så ut til å ha kommet seg og gjenopptatt sitt arbeid i februar 1953, døde han uventet mens han besøkte slekt i Rhode Island.

Episkopalgenealogi
------------------

Hans episkopalgenealogi er:

* Kardinal Scipione Rebiba (1504–1577)
* Kardinal Giulio Antonio Santori (1532–1602) \* bispeviet 1566
* Kardinal Girolamo Bernerio (1540–1611) \*1586
* Erkebiskop Galeazzo Sanvitale (1566–1622) \*1604
* Kardinal Ludovico Ludovisi (1595–1632) \*1621
* Kardinal Luigi Caetani (1595–1642) \*1622
* Kardinal Ulderico Carpegna (1595–1679) \*1630
* Kardinal Paluzzo Paluzzi Altieri degli Albertoni (1623–1698) \*1666
* Kardinal Gasparo Carpegna (1625–1714) \*1670
* Kardinal Fabrizio Paolucci (1651–1726) \*1685
* Kardinal Francesco Barberini den yngre (1662–1738) \*1721
* Kardinal Annibale Albani (1682–1751) \*1730
* Kardinal Federico Marcello Lante Montefeltro Della Rovere (1695–1773) \*1732
* Biskop Charles Walmesley (1722–1797) \*1756
* Erkebiskop John Carroll (1735–1815) \*1790
* Biskop Jean-Louis Anne Madelain Lefebvre de Cheverus (1768–1836) \*1810
* Erkebiskop Ambrose Maréchal (1768–1828) \*1817
* Biskop John Dubois (176–1842) \*1826
* Biskop John Joseph Hughes (1797–1864) \*1838
* Kardinal John McCloskey (1810–1885) \*1844
* Erkebiskop  Michael Augustine Corrigan (1839–1902) \*1873
* Biskop Charles Edward McDonnell (1854–1921) \*1892
* Kardinal George William Mundelein (1872–1939) \*1909
* Erkebiskop Gerald Thomas Bergan (1892–1972) \*1934
* Biskop *John Joseph Boylan* (1889–1953) \*1943

Referanser
----------

1. 1 2 3  «The Most Reverend John J. Boylan, D.D. Ph.D. Third Bishop of Rockford». *Homepage* **(engelsk)**. Bispedømmet Rockford. Besøkt 7. april 2018.
2. ↑  boylan, lest 24. august 2022

|  |  |
| --- | --- |
| Oppslagsverk/autoritetsdata | Prabook **·** Catholic-Hierarchy
 |